Engganotrost

Engganotrost (Geokichla leucolaema) er en monotypisk art av fugl i slekten Geokichla (jordtroster), som ellers teller 21 arter og inngår i trostefamilien (Turdidae). Arten er endemisk til regnskogen på øya Enggano, som ligger et stykke utenfor sørvestkysten av Sumatra i Indonesia.

Engganotrost har status som nær truet på den internasjonale rødlisten.

Taksonomi 
Engganotrost og brunhettetrost (G. interpres) blir av noen fortsatt regnet til samme art, men basert på forskjeller i morfologi og sang regnes de fra 2016 som selvstendige arter av de fleste.

Biologi 
Engganotrost blir cirka 16–18,5 cm lang og kjønnene er like. Fjærdrakten er mer kamuflasjefarget enn brunhettetrosten og hodehetta er mer rustaktig okerfarget. Sangen går raskere og er mer variert enn hos brunhettetrosten, herunder også med et mye høyere frekvensområde. Atferd og økologi forøvrig er imidlertid praktisk talt ukjent.

Arten er standfugl og skogavhengig, selv om den ikke er begrenset til primærskog, men også observeres regelmessig i forringede skogområder. Primærskogen utgjør typisk tropisk og subtropisk fuktig regnskog på øya Enggano, som utgjør et landområde på cirka 397 km². Øya ligger cirka 100 km utenfor sørvestkysten av Sumatra, i Indonesia. Populasjonen er synkende, og BirdLife International regnet i 2016 med at den lå rundt  voksne individer, tilsvarende  individer totalt.

Inndeling 
Inndelingen følger Birds of the World. Norske navn følger Norsk navnekomité for fugl og er i henhold til Syvertsen et al. (2008, 2017, 2020).

 Passeriformes, spurvefugler
 Passeri, sangfugler
 Passerida
 Muscicapoidea
 Turdidae, trostefamilien (18 slekter, 173 arter)
 Geokichla (21 arter)
 G. leucolaema, engganotrost (monotypisk)

Referanser

Eksterne lenker 
 

Troster